钦定古今图书集成/方舆汇编/职方典/第1396卷 > 《广西山川》
## 钦定古今图书集成/方舆汇编/职方典/第1396卷 > 《广西山川》

桂林，正《禹贡》“要荒之服。”所谓荆楚之南，百粤之西，衡
山之阳，苍梧之野，九疑之塞，皆是也。五岭西止于越
峤，峤去兴安五十里，去灵川九十里矣。秦伐南越，运
道皆由于此，非陆梁地也。山自岷山之脉一支为衡
山者，从南而分东西，一度大庾，一度桂岭。水自九疑
五入洞庭，四落南海者，皆出越峤之东南。域内灵之
三源，皆三山为主，分其一，海阳别为湘、漓，出于灵江
口者，人知之熟矣。郦道元云：“湘、漓之间谓之始安峤，
自峤之阳南流注漓，名曰始安水。”又南与沩水合，出
西北邵陵县界。邵陵乃武冈、新宁之境也。有夫夷川，
源出广西全州，北至邵阳会澬水。盖西延之山，有岩
如海阳，然水分东西，背流而别，西北去新宁，历宝庆、
新化，至于益阳，会滨水入湘江，达于洞庭；东南为黄
陌江，为六洞江，合漓江达于南海，同为沩水之源。此
则世所未讲者也。又兴灵之界有阳高山，东南发源
为川江，为小融江，南为路江出为北偃，下连南偃，迳
邑之东南。小融出邑北二十五里，与漓、沩二水合，故
曰大融。《水经》引《汉书》曰：“漓津者，此际也。”大融而下历
千秋峡，风水相搏如银，故曰银江。银江而下有淦江，
出兴安严关，从南而东，会漓江之东南二里。淦江而
下有甘棠江，自小融分为东西带融历龙岩，合甘棠，
出白石湫，同为漓江，会桂郡之东南。世传湘、漓一窍，
不知三源七派，合助上流，中有淦、棠二水，及尧山之
三百“源，支分派落，复归于桂。”故自白石而下，深潭广
浸，与湘江埒。然禹导九江，澬湘二水与焉，其源出海
阳西延者，世未之及，盖导其流便于疏，而山水之源
入蛮服者所不暇究。王者非言不事于攻取也，不为
治其井邑沟洫，而亦不责其赋税贡货，盖势有所不
能尽焉者。然匹夫匹妇得所之心，圣人亦“未尝忘焉。
至秦始皇，其志与古人异，穷兵黩武，尽天下之利以
为巳有，慕越之珍奇异物，乃命史禄凿渠，而舟楫之
利遂薄南海，岂惟楚越之民独赖焉？是岁丁亥”，自临
洮至辽东，同筑长城，逮今足为藩障，均可谓无圣人
之心，而有圣人之泽者矣。何也？始则厉民，终则归利
于民，非泽乎？然天下后世颂神禹之功，而不追祖龙
之泽者，原其心故也。